Source: http://mikkeli.cloudnc.fi/fi-FI/Toimielimet/Kaupunginvaltuusto/Kokous_10122018/Valtuustoaloite_Varhaiskasvatuksen_henki(15198)
Timestamp: 2018-12-10 17:39:30+00:00

Document:
Valtuustoaloite: Varhaiskasvatuksen henkilöstön nimikkeiden muuttaminen vastaamaan nykyistä lainsäädäntöä | Mikkeli
Kokous 10.12.2018
Valtuustoaloite: Varhaiskasvatuksen henkilöstön nimikkeiden muuttaminen vastaamaan nykyistä lainsäädäntöä
Kaupunginvaltuusto, kokous 10.12.2018
Esityslista on tarkastamaton
§ 154 Valtuustoaloite: Varhaiskasvatuksen henkilöstön nimikkeiden muuttaminen vastaamaan nykyistä lainsäädäntöä
MliDno-2018-2072
Kaupunginvaltuusto, 8.10.2018
Valtuutettu Jaana Vartiainen ym. esittivät 8.10.2018 valtuustoaloitteenaan otsikkoasiasta seuraavaa:
"Uusi varhaiskasvatuslaki tuli voimaan 1.9.2018. Lain tavoitteena on vahvistaa varhaiskasvatuksen laatua ja pedagogiikkaa sekä nostaa henkilöstön osaamistasoa. Laissa säädetään mm. kelpoisuusvaatimuksista, henkilöstön uusista nimikkeistä sekä henkilöstörakenteesta. Tällä hetkellä muutettavia nimikkeitä ovat varhaiskasvatuksen opettaja (ent. lastentarhanopettaja), varhaiskasvatuksen lastenhoitaja (lastenhoitaja) sekä varhaiskasvatuksen erityisopettaja (erityislastentarhanopettaja). Laissa on myös uusi koulutukseen perustuva nimike varhaiskasvatuksen sosionomi, mutta heitä valmistuu vasta vuoden 2023 jälkeen.
Uutta päiväkotien henkilöstörakennetta on sovellettava täysimääräisesti siirtymäkauden jälkeen vuoden 2030 alusta lähtien. Tällöin vähintään kahdella kolmasosalla henkilöstöstä tulee olla varhaiskasvatuksen opettajan tai sosionomin kelpoisuus, josta vähintään puolella varhaiskasvatuksen opettajan kelpoisuus ja yhdellä kolmasosalla varhaiskasvatuksen lastenhoitajan kelpoisuus.
Me allekirjoittaneet esitämme, että päiväkotien henkilöstön tämän hetkiset nimikkeet muutetaan vastaamaan nykyistä lainsäädäntöä. Lisäksi esitämme, että kunnassa valmistaudutaan vuoden 2030 henkilöstörakenteen muutokseen ennakoivasti tekemällä henkilöstösuunnitelma, jossa otetaan huomioon koulutustason tuoma osaaminen.
Mikkelissä 8.10.2018
Jaana Vartiainen
Petri Tikkanen, Ulla Leskinen, Hannu Tullinen,
Markku Aholainen, Satu Taavitsainen, Soile Kuitunen,
Raine Lehkonen, Jarno Strengell, Marita Hokkanen,
Paavo Barck, Jatta Juhola, Arto Seppälä,
Nina Jussi-Pekka"
Kaupunginhallitus, 5.11.2018
Kaupunginhallitus päättää lähettää aloitteen sivistyksen ja hyvinvionnin palvelualueelle valmisteltavaksi. Lisäksi kaupunginhallitus päättää, että vastaus aloitteeseen tulee käsitellä kaupunginhallituksessa viimeistään helmikuussa 2019.
Valtuutettu Jaana Vartiainen ym. esittivät kaupunginvaltuustossa 8.10.2018 § 123 valtuustoaloitteenaan, että päiväkotien henkilöstön tämän hetkiset nimikkeet muutetaan vastaamaan nykyistä lainsäädäntöä. Lisäksi he esittävät, että kunnassa valmistaudutaan vuoden 2030 henkilöstörakenteen muutokseen ennakoivasti tekemällä henkilöstösuunnitelma, jossa otetaan huomioon koulutustason tuoma osaaminen.
Valtuustoaloitteessa todetaan, että tällä hetkellä muutettavia nimikkeitä ovat varhaiskasvatuksen opettajan, varhaiskasvatuksen lastenhoitajan lisäksi myös varhaiskasvatuksen erityisopettaja (erityislastentarhanopettaja). Varhaiskasvatuksen erityisopettajan ammattinimike on otettu käyttöön jo 1.9.2016 alkaen.
Lailla on tarkoitus yhtenäistää tehtävänimikkeitä ja työnantajat voivat päättää nimikkeistä ja nimikkeiden muutoksista. Mikkelissä tullaan nimikkeisiin tekemään muutos siten, että varhaiskasvatuksen uudet nimikkeet otetaan käyttöön viimeistään ensi toimintakauden alussa elokuussa 2019. KT Kuntatyönantajat painottaa, ettei rekrytoinneilla varhaiskasvatuksen sosionomin tehtäviin ole kiire. Tällä hetkellä varhaiskasvatuksen opettajan tehtävissä toimimiseen ovat myös kelpoisia kaikki ne, joilla on varhaiskasvatuksen sosionomin kelpoisuus. Ennen nimikkeiden muutoksia on oltava mm. mietittynä erikseen selkeä varhaiskasvatuksen sosionomin tehtävänkuva.
Henkilöstösuunnittelu huomioidaan eläköitymisten ja vapautuvien tehtävien yhteydessä, jolloin otetaan huomioon koulutustason tuoma osaaminen.
Kasvatus- ja opetuslautakunta esittää kaupunginhallitukselle ja edelleen kaupunginvaltuustolle, että varhaiskasvatuksen uudet nimikkeet otetaan käyttöön viimeistään ensi toimintakauden alussa elokuussa 2019 ja henkilöstösuunnittelussa otetaan huomioon koulutustason tuoma osaaminen.
Kaupunginhallitus, 3.12.2018
Kaupunginhallitus esittää kaupunginvaltuustolle, että varhaiskasvatuksen uudet nimikkeet otetaan käyttöön viimeistään ensi toimintakauden alussa elokuussa 2019 ja henkilöstösuunnittelussa otetaan huomioon koulutustason tuoma osaaminen.
Lisäksi kaupunginhallitus esittää, että kaupunginvaltuusto merkitsee tiedoksi kasvatus- ja opetuslautakunnan selvityksen valtuutettu Jaana Vartiaisen ym. valtuustoaloitteeseen ja merkitsee aloitteen loppuunkäsitellyksi.
Sivistyksen ja hyvinvoinnin palvelualue/Virpi Siekkinen, Seija Manninen, Pirjo Vartiainen
§ 143 Kokouksen laillisuus ja päätösvaltaisuus
§ 144 Pöytäkirjan tarkastus
§ 145 Kaupunginvaltuuston kokousaikataulu 1.1.-30.6.2019
§ 146 Mikkelin kaupungin hallintosäännön muutokset
§ 147 Ryhmäperhepäiväkoti Varaviikarin lakkauttaminen ja siirtäminen Rantakylän päiväkodin ryhmäksi
§ 148 Ihastjärven koulun lakkaaminen ja yhdistäminen Kalevankankaan kouluun
§ 149 Rahulan koulun lakkaaminen ja yhdistäminen Sairilan kouluun
§ 150 Lisämäärärahaesitys määräalan ostamiseen tilasta 491-417-3-204
§ 151 Talouden seuranta 10/2018 ja määrärahaesitykset
§ 152 Henkilöstösuunnitelma 2019-2022
§ 153 Talousarvio vuonna 2019

References: § 154
 § 123

§ 143

§ 144

§ 145

§ 146

§ 147

§ 148

§ 149

§ 150

§ 151

§ 152

§ 153